**Tematika**

**BTTR125OMAL – Szakmódszertan II.**

**Témák**

1. **Téma: Forráselemzés a történelem érettségi feladatsoraiban**

*Szempontok*: Az érettségin előforduló források típusai, és azok jellemzői. Mire tudja felhasználni a diák a forrást az érettségin? Hogyan, milyen feladatokkal tudom felkészíteni erre a diákokat?

1. **Téma: Esszéírás tanítása**

*Szempontok*: Tézisállítás, az esszé részei, azok funkciói. Hogyan írjunk esszét az érettségin? Hogyan, milyen feladatokkal tudom erre felkészíteni a diákokat?

1. **Téma: Kiselőadás készítésének tanítása**

*Szempontok*: Miért lehet fontos kiselőadásokat készíttetni a diákokkal? Hogyan építsenek fel a diákok egy kiselőadást? Hogyan, milyen lépésekkel készíthetőek fel a prezentációra, hogy ne csak felolvassanak? Milyen témákat érdemes választani?

1. **Téma: Értékelés és visszajelzés**

*Szempontok*: Hogyan használható az értékelés a diákok motiválására, vagy a tanulás irány kijelölésére? Milyen általános hibák figyelhetőek meg a szóbeli feleteknél, prezentációknál? Milyen általános hibák figyelhetőek meg az írásbeli feladatoknál? Hogyan tudja az észlelt hibákat fejleszteni, kompenzálni?

1. **Téma: Kritikus gondolkodás és problémamegoldás fejlesztése a történelemórákon**

*Szempontok*: Hogyan, milyen konkrét feladatokkal valósítható meg a kritikus gondolkodás és a problémamegoldás fejlesztése a történelemórákon? Hogyan használható az *oral history* a kritikus gondolkodás fejlesztéséhez?

1. **Téma: Drámapedagógiai módszerek alkalmazása**

*Szempontok*: Milyen szerepe lehet a szerepjátékoknak és szimulációknak a tanításban. Hogyan alkalmazhatóak a dráma eszközei a konfliktusmegoldás és empátia fejlesztésére? Hogyan taníthatunk a történelmi események vagy karakterek dramatizálásával?

**Követelmények, feladatok**

Válasszon ki egy esszétémát az alábbiak közül, és fejtse ki azt a megadott szempontok alapján legfeljebb 5 oldal terjedelemben! Az esszé megírásához használjon fel szakirodalmi munkákat! A felhasznált irodalmat a dokumentum végén tüntesse fel, szövegközi vagy lábjegyzetes hivatkozást azonban nem kell alkalmaznia! **Az esszék beadási határideje 2024 május 17.**